Константин Балмонт
Кой?

Превод от руски: Андрей Андреев, 1993

chitanka.info

Кой нощта над мен ще разлюлее,

ще отвори моите очи?

Аз не съм умрял. Скърбя. Живея —

слушайки как бурята бучи.

Тя с пожари диви ни стъписа,

с огнен дъжд, злини и съсипии.

Кой ли ще ми каже: „Събуди се.

Време е за тръгване. Стани“?

И разбрал, че свършва всяка злоба,

свой ще съм отново за света.

И ще се изправя сам от гроба,

за да стигна родните места.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.